രാക്ഷസന്പാറ ഇക്കോടുറിസം പദ്ധതി:സ്ഥലംസന്ദര്ശിച്ചു കോന്നി: ഇക്കോ ടുറിസം പദ്ധതിയിലുള്പ്പെടുത്തുന്നതിന്റെ ഭാഗമായി കെ.യു. ജനീഷ്കുമാര് എം.എല്.എ , ജില്ലാ കളക്ടര് ഡോ. ദിവ്യ എസ്. അയ്യര് എന്നിവരടങ്ങിയ സംഘം കലഞ്ഞൂര് പഞ്ചായത്തിലെ രാക്ഷസന്പാറ ഉള്പ്പെടുന്ന പ്രദേശം സന്ദര്ശിച്ചു. ജില്ലയിലെ ഏറ്റവുംവലിയ പാറയായ രാക്ഷസന്പാറ ഏക്കര് കണക്കിന് സ്ഥലത്താണ് വ്യാപിച്ചുകിടക്കുന്നത്. പശ്ചിമഘട്ട മലനിരകളുടെ ഭാഗമായ നിരവധി പാറകള് നിറഞ്ഞതാണീ പ്രദേശങ്ങള്.സമീപത്തെ തട്ടുപാറയില് നിന്ന് അസ്തമയ സൂര്യന്റെ മനോഹര ദൃശ്യം കാണാന് കഴിയും. രാക്ഷസന്പാറയും തട്ടുപാറയും പുലിപ്പാറയും കുറവന് കുറത്തി പാറയും കിള്ളിപ്പാറയും കൊല്ലം ജില്ലയിലെ ജടായു പാറയെക്കാള് വലിയ ടുറിസം സാദ്ധ്യതകള് ഉള്ളതാണ്. അതിരുങ്കലിലെ പടപ്പാറ രണ്ട് ഏക്കറിലാണ് വ്യാപിച്ചുകിടക്കുന്നത്. ഇവിടുത്തെ ക്ഷേത്രവും ജൈവ വൈവിദ്ധ്യവും സഞ്ചാരികളെ ആകര്ഷിക്കും. ഗുരു നിത്യചൈതന്യയതി ചെറുപ്പകാലത്തു വായനയ്ക്കും ധ്യാനത്തിനും തിരഞ്ഞെടുത്ത സ്ഥലം കൂടിയാണ് രാക്ഷസന്പാറ. രാക്ഷസന്പാറ പ്രധാന ആകര്ഷണ കേന്ദ്രമാക്കി കോന്നി ടൂറിസം ഗ്രാമത്തിന്റെ ഭാഗമാക്കുമെന്ന് കെ. യു. ജനീഷ് കുമാര് എം.എല്.എ പറഞ്ഞു. ഇവിടുത്തെ വ്യൂ പോയിന്റിന്റെ മനോഹാരിത ടുറിസം വികസനത്തിന് അനുയോജ്യമാണെന്നും പ്രകൃതിക്കു ദോഷമുണ്ടാവാത്ത രീതിയില് ടുറിസം വികസനം നടപ്പിലാക്കാന് ശ്രമിക്കുമെന്നും ജില്ലാ കളക്ടര് ഡോ. ദിവ്യ എസ്. അയ്യര് പറഞ്ഞു.ടൂറിസം ഡെപ്യുട്ടി ഡയറക്ടര് സുബൈര്കുട്ടി, കലഞ്ഞൂര് ഗ്രാമ പഞ്ചായത്ത് പ്രസിഡന്റ് ടി.വി. പുഷ്പവല്ലി, വൈസ് പ്രസിഡന്റ് മിനി എബ്രഹാം, ബ്ളോക്ക് പഞ്ചായത്ത് മെമ്ബര് പി.വി. ജയകുമാര്, സുജ അനില്, അലക്സാണ്ടര് ഡാനിയേല്, ആശ സജി, ഷാന് ഹുസൈന്, അജിത സജി, മേഴ്സി ജോബി, സി.വി. സുഭാഷിണി,പ്രസന്ന, ബിന്ദു രാമചന്ദ്രന്, മനു.കെ.സോമന്, എസ്.പി. സജിന്, ടി. എന്. സോമരാജന് എന്നിവരടങ്ങിയ സംഘമാണ് സന്ദര്ശനം നടത്തിയത്.